kardosdrur/scandi-wiki huggingface dataset:
Søren Nielsen May

Søren Nielsen May (født i Helsingborg, død 16. september 1679 i Holbæk), også skrevet Søren Nielsen Maj, var en dansk præst, der var sognepræst og provst i Holbæk på Sjælland. Han var onkel til statsmanden Peder Griffenfeld.

Han var fra den daværende danske landsdel Skåne og var uddannet magister fra Københavns Universitet. I unge år havde han ry som skørtejæger; da en ny præst skulle udpeges i Hvidovre i 1629 blev May anbefalet af de teologiske professorer, men Sjællands biskop Hans Poulsen Resen "besværede sig for sin Samvittigheds Skyld" for at ordinere ham, da han skulle være "berygtet for noen Letfærdighed formedelst tvende Kvindfolk." May blev i stedet residerende kapellan i Holbæk i 1629, blev sognepræst der i 1633 og blev også provst i Merløse Herred i 1652. Han var mellem 1630 og 1633 også præceptor for Henrik Rosenkrantz til Arreskov. Efter 50 år som præst, fik han titlen jubellærer.

Han var gift med Catharina Motzfeldt (født 1616 i København, død 1676 i Holbæk), datter af vinhandler og stadskaptajn i København Peter Motzfeldt (1584–1650) og Maria von Heimbach, og som tilhørte en tysk adelig familie oprindeligt fra Westfalen. De havde i alt 20 børn, men mange døde unge. Svigersønnen, senere biskop i Christianssand Ludvig Stoud, var i unge år Mays kapellan i Holbæk. En anden svigersøn var sognepræst i Ølsted Herman Arentsen (1647–98), søn af den berømte topografisk-statistiske forfatter og rådmand i København Arent Berntsen. Søren Nielsen May har flere efterkommere i Norge, bl.a. barnebarnet, sognepræst i Kviteseid Otto Stoud, og barnebarnet Cathrine Medea May Arentsen (d. 1736), gift med sorenskriver i Øvre Telemark Peder Paus (1691–1759), samt oldebarnet, sorenskriver i Øvre Telemark Hans Paus (1721–1774).

Catharina Motzfelds søster Maria Molly Motzfeldt var mor til rigskansler og lensgreve Peder Griffenfeld, Danmark-Norges egentlige hersker i den tidlige del af 1670'erne, samt til admiralitetsråd og generalkrigskommissær Albert Gyldensparre. Søren Nielsen May var meget stolt af slægtskabet. Nevøen Griffenfeld gav ham en bøde på 20 rigsdaler for at have bedt for "det griffenfeldtske hus" i kirken efter bønnen for kongehuset.

Han fik i 1669 bygget gården der i dag hedder Søren Mays Gård i Klosterstræde 16 i Holbæk, og der stadig står. Den var hans private bopæl, mens han desuden havde en embedsbolig i Klosterstræde 18, hvor det gamle rådhus nu står. En af grundene til at han byggede et andet hjem ved siden af sin embedsbolig var hans store familie og husholdning. Fra 1919 har Søren Mays Gård været sæde for Holbæk Museum.

Henvisninger

Kilder 
 Søren May og Ludvig Stoud : To Holbæk-Præster i 1600'erne, 1926, 24 s.
 Almindelig dansk præstehistorie, S.V. Wiberg, side 656, nr. 470, Holbæk og Merløse, Sjællands Stift.
 Stamtavle over Familien Motzfeldt, Motzfeldt, Ernst , (Trykt som manuskript i det Steenske Bogtrykkeri, Kristiania 1890).

Provster fra Danmark
Katlenburg-Lindau

Katlenburg-Lindau er en by og en kommune i Landkreis Northeim, i den tyske delstat Niedersachsen.

Geografi 
Komunens lnadsbyer ligger hovedsageligt i floddalene til Rhume, Oder og Söse mellem landsskaberne Solling, Nationalpark Harzen og Eichsfeld. Området er præget af udstrakte skove, afvekslende med landbrugsland, og er for en del beskyttet under Naturschutzgebiet Rhumeaue / Ellerniederung / Gillersheimer Bachtal.

Inddeling 
I kommunen ligger landsbyerne

Nabokommuner 
Wulften am Harz, Bilshausen, Krebeck, Bodensee, Nörten-Hardenberg, Northeim, Kalefeld, Osterode am Harz, Bovenden, Ebergötzen

Eksterne kilder/henvisninger 

 Byens websted

Byer i Niedersachsen
Skala T

er den mindste størrelse for seriefremstillede modeltog med størrelsesforholdet 1:450/1:480 og en sporvidde på 3 mm. T står for det engelske three (mm), 3 (mm), men skalaen stammer dog fra Japan.

Størrelsesforhold og teknik 
For tog der i virkeligheden kører på normalspor (1435 mm), f.eks. det japanske højhastighedstog Shinkansen, benyttes størrelsesforholdet 1:480. For tog der som de almindelige japanske kører på kapspor (1067 mm) benyttes 1:450. I begge tilfældes benyttes samme sporvidde i model, 3 mm, om end det for kapspor rettelig skulle være 2,4 mm.

På grund af den lille sporvidde er togene som udgangspunkt alt for lette til sikker drift. Dette problem løses dog ved hjælp af magnetiske hjul, og togene kan derfor endda teoretisk køre lodret. Til forbilledlig kørsel findes der transformatorer af høj kvalitet, og med de nyeste motorer er det endda muligt at rangere. Digitalisering forekommer derimod ikke men er planlagt på sigt.

Historie 
Skala T blev præsenteret af den japanske producent KK Eishindo fra Osaka på Tokyo Toy Show i 2006. I 2007 kom den i handelen og afløste da skala ZZ (1:300) fra 2005 og skala Z (1:220) fra 1972 som den mindste seriefremstillede størrelse for modeltog. I 2009 blev produktionen overgivet til Railway Shop i Hong Kong, og KK Eishindo er herefter kun licensgiver for modeller og patenter. Produktionen foregår på en særlig fabrik i nærheden af Hong Kong.

I forhold til andre størrelser modeltog er skala T stadig noget eksotisk men har dog etableret sig i både USA, Storbritannien, Australien og Tyskland, idet salget især retter sig mod Europa. Der produceres hovedsageligt japanske modeller, men en model af det tyske højhastighedstog ICE3 kom dog på markedet i 2013. Desuden laver et britisk firma også enkelte tog og et messingbyggesæt til et diesellokomotiv. Af tilbehør findes der kun enkelte produkter og byggesæt. Sammenlagt må markedet derfor siges at være ret overskueligt.

Eksterne henvisninger 

 Den japanske producent KK-Eishindos hjemmeside
 Tysk side med DB-modeller i skala T

Modeljernbane
Kreiensen

Kreiensen er en landsby, og tidligere kommune i Landkreis Northeim, i den tyske delstat Niedersachsen. 1. januar 2013 blev den indlemmet i Einbeck.

Geografi 
Kreiensen ligger ved floden Leine, omkring 20 km nord for Northeim, og 35 km syd for Hildesheim.

Eksterne kilder/henvisninger 

Byer i Niedersachsen
Moringen

Moringen er en by og en kommune i Landkreis Northeim i den tyske delstat Niedersachsen.

Geografi 
Moringen ligger i Moringer Becken øst for højdedraget Weper, der mod vest støder op til Solling. Kommunen gennemløbes af den øvre del af Moore, en vestlig biflod til Leine. Mod nord afgrænses Moringer Becken af højdedraget Ahlsburg, der er en udløber af Solling.

Inddeling 
I kommunen ligger landsbyerne

Eksterne kilder/henvisninger 

 Byens websted

Byer i Niedersachsen
SZD-59 Acro

SZD-59 er et etsædet svævefly af glasfiber beregnet til akrobatik og strækflyvning. Typen er produceret af PZL Allstar i Bielsko-Biala, Polen.

Typen kan flyves med 13,2m eller 15,0m vingespænd. Skift af vingetipper tager kun få minutter. Med 15m vingetipper kan typen konkurrere i klubklassen, mens det med de korte vinger klarer sig godt i akrobatik-konkurrencer.

Design

Acroen blev udviklet ud fra SZD-48-3 Jantar Standard i 1990-91, hovedsageligt af Jan Knapik. Kroppen er stort set uændret i forhold til Jantar Standard 3. T-halen er der imod erstattet af en korsformet hale med større rorflader end hos SZD-42-2 Jantar 2.

Typen er designet til at kunne holde til 15.000 timers flyvetid, men er aktuelt kun godkendt til 4.000 timer.

Producent

Prototypen blev første gang demonstreret under WM i svæveflyveakrobatik i 1991 i Zielona Góra, Polen. Der blev fremstillet 12 eksemplarer af PZL-Bielsko, indtil produktionen blev indstillet i 1996 grundet økonomiske problemer. Allstar PZL Glider Sp. Z. o. o. i Bielsko-Biala i Polen genoptog produktionen i 2004. Det er for tiden den eneste svæveflytype uden akrobatiske begrænsninger, som stadig er i produktion.

Egenskaber som svævefly

Med et handicap på 100 kan SZD-59 i 15m-konfigurationen en typisk klubklasse-deltager. Med eller uden winglets kan ydelsen forbedres med op til 150l ballast i 15m-udgaven, mens vandballast ikke er tilladt i 13,2m-udgaven.

Akrobatik

I 13,2m-konfigurationen er Acroen godkendt til ubegrænset akrobatik, mens den med 15m vinger kun må udføre grundlæggende akrobatik.

I internationale konkurrencer dominerer typerne Swift S-1 og MDM-1 Fox, men i regionale konkurrencer har Acroen klaret sig godt.

Noter og henvisninger

Fly fra Polen
Svævefly
Nörten-Hardenberg

Nörten-Hardenberg er en by og en kommune i Landkreis Northeim, i den tyske delstat Niedersachsen.

Geografi 
Nörten-Hardenberg ligger ved de vestlige udløbere af Nörtener Walds i dalen til den fra syd mod nord løbende flod Leine, og grænser mod syd til Bovenden og mod nord til Northeim; Göttingen ligger 10 kilometer mod syd. Omkring 20 kilometer mod nordvest ligger landskabet Solling, og omkring 30 km mod nordøst begynder Mittelgebirgeområdet Harzen.

I kommunen Nörten-Hardenberg munder disse vandløb ud i Leine: Harste (ved Parensen), Weende (ved Angerstein), Espolde (ved Lütgenrode) samt Bever og Rodebach (begge ved Nörten-Hardenberg).

Nabokommuner 
Bovenden (mod syd), Hardegsen (mod vest), Northeim (mod nord), Katlenburg-Lindau (mod øst)

Inddeling 
I Nörten-Hardenberg ligger landsbyerne

Eksterne kilder/henvisninger 

 Byens websted 

Byer i Niedersachsen
Símun Mikal Zachariasen

Simon Michael Zachariasen (født 1853 på Fugloy, død 1931), kaldet Símun Mikal Zachariasen, var en færøsk lærer, lyriker og samfundsdebatør. Han var en ildsjæl i udviklingen af det færøske skriftsprog, og digtede fædrelandssange og salmer. Han gjorde sig godt bekendt med V.U. Hammershaimbs grammatik, og skrev flere artikler på færøsk i Føringatíðindi fra 1890 og deltog ellers i sprog- og højskoledebatten i aviserne.

Han var gift med Malena Frederikka Simonsen fra Hattarvík, de fik børnene Símun Petur Zachariasen, Louis Zachariasen,  Sakaris Zachariasen, Amalja Hansen, Jógvan Zachariassen, Bette Poulsen, Karolina Matras, Sigrid Simonsen og Óluva Christiansen. Han er oldefar til politikeren Kristina Háfoss. Zachariasen var først til søs, men efter en skade i det ene ben, tog han eksamen ved Føroya Læraraskúli i 1878. Han var lærer på Fugloy og Svínoy 1878–1903 og lærer på Fugloy (Kirkja) 1903–1926.

Litteratur 
 1972 – Ein yrkjari á útoyggj, samlet udgivelse.

Referencer 

Digtere fra Færøerne
Lærere fra Færøerne
Sangskrivere fra Færøerne
Personer fra Norderøerne
Kærlighed og straf

Kærlighed og straf er det tiende studiealbum fra danske Love Shop, bestående af sanger og sangskriver Jens Unmack. Albummet udkom den 20. oktober 2014 på A:larm Music og Universal Music. Forud for udgivelsen kunne albummet streames via WiMP fra den 16. oktober. Titlen Kærlighed og straf er ifølge pladeselskabet en "dualistisk titel der også præger tekstuniverset på hele albummet. De sociale konkrakter, de menneskelige forhold, parforholdets forventninger, der tiltrækker, binder og til sidst kan frastøde". Albummet er ligesom de to foregående produceret af Mikkel Damgaard, der har fungeret som keyboardspiller i bandet siden Det løse liv (1999). "I morgen" udkom som albummets første single den 25. august 2014.

Modtagelse 
Albummet blev godt modtaget af anmelderne, der mener at bandet bibeholder dets lyd til trods for, at Jens Unmack er det eneste oprindelige medlem. Dagbladet Information beskrev Unmacks tekster som "helt oppe i toppen af poppen", men kritiserede melodierne der ifølge anmelderen ikke "lever op til orkesterets egen standard". Ekstra Bladets anmelder var ligeledes begejstret for teksterne og kaldte Unmack for "sin generations bedste tekstforfatter". Mest kritisk var anmeldelsen i Jyllands-Posten hvor det bl.a. konkluderes, at albummet er "stilrent og med vanlig poetisk ambition, men syng-med-faktoren er lav" og at "pessimismen flyder tæt, melodierne gør det ikke i samme grad".

Spor

Medvirkende 
 Jens Unmack – musik, tekst
 Mikkel Damgaard – musik, keyboard, klaver, kor, tamburin, producer
 Mika Vandborg – guitar
 Nis Tyrrestrup – bas
 Thomas Duus – trommer
 Morten Woods – akustisk guitar
 Stine Hjelm – stemme
 Michael Møller – stemme
 Frank Birch Pontoppidan – mixer
 Mads Mølgård Helbæk – indspilning af trommer og bas
 Björn Engelmann – mastering

Hitlister

Ugentlige hitlister

Årslister

Referencer

Eksterne henvisninger 
 

Album fra 2014
Love Shop-album
Cirkel Kaffe

Cirkel Kaffe er et af de ældste danske kaffemærker. Det stammer fra 1896, hvor FDB – Fællesforeningen for Danmarks Brugsforeninger – blev stiftet. FDB-kaffe var et af de første produkter i den nystartede forening, men blev i 1938 omdøbt til det kendte Cirkelkaffe som nu igen er relanceret i nutidens Coops butikker, Kvickly, Super Brugsen, Dagli'Brugsen, Irma og Fakta. 

COOP CIRKEL BLÅ er filterkaffe der består af 100 %  Arabicakaffe fra Brasilien, Colombia og Mellemamerika. Risteriet er Kaffehuset i Karlstad.

COOP CIRKEL GULD er filterkaffe der består af 100 % Arabicakaffe fra Brasilien, Centralamerika, Østafrika og Columbia. Risteriet er Kaffehuset i Karlstad.

Cirkel Kaffens logo, det afrikanske kvindehoved med de store hvide øreringe, blev designet af Kaj Matthiessen i 1940'erne, men den mest berømte udgave blev tegnet af Aage Sikker Hansen i 1955. Inspirationen til tegningen hentede Aage Sikker Hansen i bogen 'Blandt Nøgne Folk' af Richard Wyndham. Han er kunstneren bag de klassiske plakater DavreGryn og Cirkel Kaffe, som han fremstillede til FDB i hhv. 1945 og 1955. 

I 2004 modtog kaffens logo Dansk Design Centers Den Danske Designpris for at "have bragt kunsten ind i den kaffedrikkende danskers hverdag". Billedet af det smukke afrikanske kvindeansigt er blevet trykt som plakater og postkort - og Coop benytter også varemærket på servietter, lys, krus og andre varer.

Noter 

Kaffe
Fødevaremærker
Coop Danmark
Anti (Love Shop-album)

Anti er det sjette studiealbum fra den danske pop/rock-gruppe Love Shop, der udkom den 10. september 2001 på MNW, som den første udgivelse på den danske afdeling af det svenske pladeselskab Music NetWork. Albummets titel refererer ifølge forsanger Jens Unmack til "et anti til alt det negative, der præger, den tid, vi lever i. Jeg har svært ved at forstå meget af det, man stiller op på en piedestal i dag. [...] På det nye album stiller jeg bare spørgsmålstegn ved nogle af de ting, der er blevet for meget. Sagen er, at jeg har svært ved at finde mig selv i den mentalitet, der er fremherskende. Jeg tror, at mange kan genkende problemet. Vi er forvirrede simpelthen." Første single fra albummet, "Kræmmersjæl" er en kommentar til samtiden: "Alting er jo til salg, hvis bare prisen er høj nok, og det er jo det, som er så forbistret, og derfor alle bliver fanget."

Anti blev nomineret til fire kategorier til Danish Music Awards 2002 for Årets danske album, Årets danske gruppe, Årets danske sanger (Jens Unmack), og Årets danske rockudgivelse. Albummet havde i april 2002 solgt 7.500 eksemplarer.

Spor

Medvirkende 
 Henrik Hall
 Hilmer Hassig – musik, producer, indspilning, mixer
 Jens Unmack – tekst, musik
 Mikkel Damgaard – keyboard, kor
 Thomas Duus – trommer, percussion
 Thomas Risell – bas
 Finn Vervohlt – guitar, percussion, teknisk og musikalsk assistance
 Morten Woods – kor
 Jimmy Jørgensen – kor
 Paul Thrane – kor
 Flemming Muus korassistance (spor 5)
 Tom Andersen – teknik
 Lene Reidel – mastering

Hitlister

Reflist 

Album fra 2001
Love Shop-album
Skala ZZ

Skala ZZ er modeltog i størrelsesforholdet 1:300 og med sporvidden 4,8 mm. Den blev introduceret i 2005 af den japanske legetøjsproducent Bandai og afløste skala Z (1:220) som den hidtil mindste skala for serieproduceret modeltog. I 2007 blev den dog undergået af den endnu mindre skala T (1:450). 

Udbuddet til skalaen er ret begrænset. Bandai tilbød i 2011 seks forskellige tog i form af tre udgaver af højhastighedstoget Shinkansen, Hikari, Komachi og Tsubame, og tre togsæt, N'EX af serie 253, E231 Yamanotesen og 485-300 serierne. Togene sælges kun som sæt sammen med en skinneoval og en bygning. Sporene er af plastik. Togene drives af en knapcelle i motorvognen, der er forbundet med en aksel med gummeringe. På taget af motorvognen er anbragt en lille kontakt.

Eksterne henvisninger 
 Bandais side om togene
 Privat hjemmeside 

Modeljernbane
Standsherre

Standsherre (tysk: Standesherr resp. standesherrlich) var i Det tyske forbund betegnelsen på medlemmer af de højadelige slægter, som i forbindelse med opløsningen af Det tysk-romerske rige havde mistet sine herskabsrettigheder gennem mediatisering i perioden 1803–1815. Det tyske forbunds forfatning indrømmede dem som kompensation en række særrettigheder. Det var omkring 80 familier med status som standsherrer, de fleste i Syd-Tyskland.

Det tyske forbund 1815–1866 
I 1806 mediatiseredes mange verdslige fyrster ved Rhinforbundets oprettelse.

Disse fyrster fik ikke deres lande tilbage ved Det tyske Forbunds oprettelse 1815; men forbundsakten sikrede dem høje æresrettigheder, især den ægteskabelige jævnbyrdighed med de suveræne fyrstehuse, og en privilegeret stilling inden for de enkelte stater, således udstrakt jurisdiktion, skattefrihed og arveligt sæde i staternes førstekammer.

Indskrænkede rettigheder 
I løbet af 1800-taller blev de fleste af særrettigheder ophævede; dog havde standsherrerne sæde i alle de tyske enkeltstaters førstekamre indtil 1918.

Fyrsternes fælles prædikat var »Durchlaucht« (højvelbårenhed), mens rigsgrevernes prædikat var »Erlaucht« (velbåren).

Udvalgte standsherrer

Litteratur 
 Heinz Gollwitzer: Die Standesherren. Die politische und gesellschaftliche Stellung der Mediatisierten 1815-1918. Ein Beitrag zur deutschen Sozialgeschichte, Göttingen 1964.

Tysklands historie
Adel fra Tyskland
Skala N

Skala eller spor N er modeltog i størrelsesforholdet 1:160 og med sporvidden 9 mm som standard. Skalaen er større end skala Z (1:220) og mindre end skala TT (1:120). I forhold til mest udbredte størrelse for modeltog, skala H0 (1:87) er den cirka halvt så stor.

Historie 

Før skala N fik sin nuværende udformning havde flere producenter forsøgt sig med både motoriserede og umotoriserede baner i tilsvarende størrelser. Kersting Modellwerkstätten GmbH kom f.eks. i 1948 med spor K (1:180, sporvidde 8 mm), Trix bød i 1959 på sit Schiebetrix (1:180), og Arnold lancerede i 1960 Arnold Rapido 200 (1:200). I 1962 fastlagde Arnold størrelsesforholdet til det stadigt gældende 1:160. I 1964 blev skalaen reguleret af NEM-normen 010 og fik betegnelsen "N", da tallet ni (tysk Neun, sporvidde 9 mm) starter med n på mange sprog. En standardkobling blev tilsvarende reguleret af NEM-normen 356, så lokomotiver og vogne fra forskellige producenter kan kobles uden ombygninger. Samme år kom også Trix og den i det daværende DDR hjemmehørende Piko med modeller i samme størrelse. De er siden blevet fulgt af en række andre producenter, så skala N nu er den næstmest udbredte størrelse efter skala H0.

Sporvidder og størrelsesforhold 

På det europæiske kontinent er skala N reguleret af den europæiske organisation MOROP's NEM-normer, i alle tilfælde med størrelsesforholdet 1:160. Som standard benyttes sporvidden 9 mm, der svarer til normalspor (1435 mm) i virkeligheden Derudover findes der også smalspor i form af skala Nm med sporvidden 6,5 mm og skala Ne med sporvidden 4,5 mm. 

I Nordamerika reguleres skala N af National Model Railroad Association (NMRA) med samme størrelsesforhold og sporvidder men med andre betegnelser og definitioner. Standardsporvidden er stadig 9 mm svarende til normalspor (1435 mm eller 4 fod, 8½ tomme), men den smallere sporvidde 6,5 mm kaldes for skala Nn3, mens sporvidden 4,5 mm kaldes for skala Nn2.

Udenfor de gængse normer findes desuden skala Ni eller Nf med sporvidden 3,75 mm, der dækker virkelighedens industribaner med sporvidder fra 400 mm til 650 mm. Denne variant blev første gang defineret af firmaet Railino og tilbydes kun af småserieproducenter.

Andre afvigelser fra normerne finder man i Storbritannien, der benytter størrelsesforholdet 1:148 mm, og i Japan hvor man benytter 1:150. I begge tilfælde benyttes dog sporvidden 9 mm som normalspor.

Europa

Nordamerika

Udvalgte producenter 
 Arnold (D) (fra 1962)
 Bachmann (Kina)
 Brawa (D) (fra 1994)
 Electrotren (E)
 Fleischmann (D) (fra 1969)
 Graham Farish (GB) (fra 1970)
 Hobbytrain (A) (fra 1981)
 Ibertren (E) (1973–1992; fra 2008)
 KATO (J) (fra 1965)
 Lematec (tidligere Lemaco) (CH)
 Lima (I) (1966–1987)
 Peco (GB)
 Piko (DDR) (1964–1989), (D) (fra 1990)
 Rivarossi (I) (ab 1969)
 Roco (A) (1975–2008)
 TOMIX (J) (ab 1976)
 Minitrix (D) (ab 1964)

Eksterne henvisninger 

Modeljernbane
Eazy-Duz-It

Eazy-Duz-It er debutalbummet fra Eazy-E, der blev udgivet i 1988. det indeholder tolv sange ca. 50 min.

Spor 
"Still Talkin'"
"Nobody Movee"
"Ruthless Villain"
"2 Hard Mutha's"
"Boyz-N-The Hood"
"Eazy-Duz-It"
"We Want Eazy"
"Eazy-Er Said Than Dunn"
"Radio"
"No More ?'S"
"I'mma Break It Down"
"Eazy-Chapter 8 Verse 10"

Album fra USA
Album fra 1988
It's On (Dr. Dre) 187um Killa

It's On (Dr. Dre) 187um Killa er et album af Eazy-E udgivet i 1993 af Ruthless Records. Albummet indeholder otte sange og ca. 37 min langt.

Spor 
"Exxtra Special Thankz"
"Real Muthaphuckkin G's"
"Any Last Werdz"
"Still A Nigga"
"Gimmie That Nutt"
"It's On"
"Boyz N Tha Hood (G-Mix)"
"Down 2 Tha Last Roach"

Album fra USA
Album fra 1993
Skala S

Skala S eller spor S er modeltog i størrelsesforholdet 1:64 og som standard med sporvidden 22,5 mm. Skalaen er sjælden på det europiske kontinent men forekommer i noget omfang i Storbritannien og USA.

Sporvidder 
På det europæiske kontinent reguleres skala S af organisationen MOROP i deres NEM-normer. Som standard benyttes sporvidden 22,5 mm, der svarer til normalspor (1435 mm) i virkeligheden. Desuden findes der fire former for smalspor: skala Sm med 16,5 mm sporvidde, skala Se med 12 mm, skala Si med 9 mm svarende til 600 mm samt skala Sp med 6,5 mm. Disse smallere sporvidder er i øvrigt de samme, der benyttes for normalspor i hhv. skala H0 (1:87), skala TT (1:120), skala N (1:160) og skala Z (1:220)

I Nordamerika er det National Model Railroad Association (NMRA), der står for normerne, men med den traditionelle amerikanske brug af fod og tommer som måleenheder er resultatet lidt anderledes. Standard er sporvidden 22,4 mm svarende til normalspor (1435 mm eller 4 fod, 8½ tomme). Som smalspor findes skala Sn3½ med sporvidden 16,5 mm, skala Sn3 med 14,3 mm, skala Sn2½ med 12 mm samt skala Sn2 med 9,6 mm.

Europa

Nordamerika 
{| class="wikitable" 
! Skala || Betegnelse || Sporvidde i model || Sporvidde i virkeligheden
|-
| S || Normalspor || 22,4 mm || 1435 mm (4 fod 8½ tomme)
|-
| Sn3½ || Kapspor || 16,5 mm || 1067 mm (3 fod)
|-
| Sn3 || Smalspor || 14,3 mm || 914 mm (3 fod)
|-
| Sn2½ || Smalspor || 12 mm || 762 mm (2½ fod)
|-
| Sn2' || Smalspor || 9,6 mm || 610 mm (2 fod)
|}

 Udvalgte producenter 
På det europæiske kontinent har skala S længe været en sjældenhed, men der har dog været flere producenter på banen.

Den tyske producent af tilbehør til modeltog Faller fik i slutningen af 1950'erne licens til den amerikanske elektriske racerbane Slotcar, som den i omkring to årtier markedsførte som Faller AMS (Auto-Motor-Sport) som tilbehør til modeljernbaner i skala H0. Der blev endda lavet jernbaneoverskæringer og mulighed for at læsse biler op på godsvogne. Systemet passede dog størrelsesmæssigt bedre til skala S, idet bilerne omtrent var i størrelsesforholdet 1:67 og således klart større end skala H0. 

Ved slutningen af anden verdenskrig oprettede Carl-Liebmann-Metallwerke, der koncentrerede sig om produktion af legetøjstog. Firmaet producerede modeller i skala S efter at have opgivet produktion til skala 0 (1:45). I 1951 blev den overtaget af den østtyske stat og omdøbt til VEB Metallwarenfabrik Stadtilm''. Produktionen af legetøjstog ophørte i 1964.

Metallspielwarenfabrik Weimar (MSW) fremstillede ligeledes lokomotiver, vogne og tilbehør til skala S men foretog dog visse forenklinger af modellerne, da det sparede ressourcer til både produktion og materialer.

I Nürnberg fremstillede firmaet Karl Bub udover modeller til skala 0 også enkelte til skala S.

Eksterne henvisninger 

 Spor S fra VEB Metallwarenfabrik Stadtilm
 Tysk samlerside

Noter 

Modeljernbane